section_heading: Koncertna prezentacija
paragraph_text: Tijekom prvih turneja sastava početkom 2000-ih, Mastodon je nastupao na mnogim popularnim glazbenim festivalima kao što su Download, Roskilde, Coachella, Bonnaroo, Big Day Out, Rock Werchter, Pinkpop, Metaltown, Ottawa Bluesfest, Sonisphere i Soundwave. Tijekom koncerata skupina uglavnom ima niskobudžetnu vizualnu prezentaciju. Međutim, tijekom turneje "Crack the Skye Tour" (2009. – 2010.), koristila je veliki ekran koji se nalazio iza bubnjarskog seta te koji je prikazivao vizualnu predstavu.